**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΤΤΙΚΗΣ**

**ΔΗΜΟΣ ΧΑΪΔΑΡΙΟΥ Χαϊδάρι**

**Τμήμα Προμηθειών**

**τηλ : 213 2047330**

**e mail :** [**mageiria@haidari.gr**](mailto:mageiria@haidari.gr)

**ΠΕΡΙΛΗΨΗ ΔΙΑΚΗΡΥΞΗΣ**

**Ο ΔΗΜΑΡΧΟΣ ΧΑΪΔΑΡΙΟΥ**

**Διακηρύσσει**

**Ανοικτό Διεθνή Ηλεκτρονικό Διαγωνισμό άνω των ορίων για τη προμήθεια με τίτλο «Προμήθεια Ηλεκτρικών Οχημάτων και Φορτιστών στο Δήμο Χαϊδαρίου» στο πλαίσιο της «Δράσεις Ηλεκτροκίνησης στον Δήμο Χαϊδαρίου Αττικής» στον Άξονα «Περιβάλλον», του Προγράμματος «ΑΝΤΩΝΗΣ ΤΡΙΤΣΗΣ»**

**Ο προϋπολογισμός της Προμήθειας, ανέρχεται στο ποσόν των 2.275.415,86€ συμπεριλαμβανομένου ΦΠΑ 24% (προϋπολογισμός χωρίς ΦΠΑ: 1.835.012,79€ ΦΠΑ: 440.403,07€)** και αναλύεται ως ακολούθως:

**ΤΜΗΜΑ 1 :** «Προμήθεια δυο (2) μικρών ηλεκτρικών φορτηγών ανοικτών ανατρεπόμενων», εκτιμώμενης αξίας ογδόντα επτά χιλιάδων πεντακοσίων ογδόντα τριών ευρώ και τριάντα τρία λεπτά (87.583,33€), πλέον ΦΠΑ 24%, ήτοι είκοσι μία χιλιάδες είκοσι ευρώ (21.020,00€)

**ΤΜΗΜΑ 2 :** «Προμήθεια δυο (2) ηλεκτρικών ΙΧ», εκτιμώμενης αξίας εκατόν δύο χιλιάδων επτακοσίων τριάντα ευρώ και εξήντα έξι λεπτά(102.730,66) πλέον ΦΠΑ 24%, ήτοι είκοσι τέσσερεις χιλιάδες εξακόσια πενήντα πέντε ευρώ και τριάντα έξι λεπτά(24.655,36€)

**ΤΜΗΜΑ 3 :** «Προμήθεια δυο (2) ηλεκτρικών σαρώθρων 1m3», εκτιμώμενης αξίας τριακοσίων εξήντα μία χιλιάδων ευρώ (361.000,00) πλέον ΦΠΑ 24%, ήτοι ογδόντα έξι χιλιάδες εξακόσια σαράντα ευρώ (86.640,00€)

**ΤΜΗΜΑ 4 :** «Προμήθεια τριών (3) ηλεκτρικών λεωφορείων», εκτιμώμενης αξίας ενός εκατομμυρίου διακοσίων εξήντα χιλιάδων ευρώ (1.260.000,00) πλέον ΦΠΑ 24%, ήτοι τριακόσιες δύο χιλιάδες τετρακόσια ευρώ (302.400,00€)

**ΤΜΗΜΑ 5 :** «Προμήθεια και Εγκατάσταση των συνοδών Σταθμών Φόρτισης», εκτιμώμενης αξίας είκοσι τριών χιλιάδων εξακοσίων ενενήντα οκτώ ευρώ και ογδόντα λεπτά(23.698,80) πλέον ΦΠΑ 24%, ήτοι πέντε χιλιάδες εξακόσια ογδόντα επτά ευρώ και εβδομήντα ένα λεπτά (5.687,71€)

**Η εν λόγω προμήθεια,** είναι χρηματοδοτούμενη από το Πρόγραμμα Ανάπτυξης και Αλληλεγγύης για την Τοπική Αυτοδιοίκηση «ΑΝΤΩΝΗΣ ΤΡΙΤΣΗΣ» στον άξονα προτεραιότητας: «Περιβάλλον» με τίτλο: «Δράσεις Ηλεκτροκίνησης στους Δήμους», με βάση την υπ. αρ. 9612/22-10-2021 Απόφαση Ένταξης (ΑΔΑ: ΩΦΟ546ΜΤΛ6-8ΗΡ) Αναπληρωτή Υπουργού Εσωτερικών, του Υπουργείου Εσωτερικών (ΕΥΔΕ ΥΠΕΣ)

Η υλοποίηση της παρούσας προμήθειας, θα διενεργηθεί σύμφωνα με τα προβλεπόμενα στο Ν.4412/2016 όπως ισχύει, καθώς και στο πλαίσιο της με αριθ. πρωτ. 48622/2022 Διακήρυξης και της Προκήρυξης στην υπηρεσία Εκδόσεων της Ευρωπαϊκής Ένωσης με Αριθμό Αναφοράς Αποστολής για Δημοσίευση ENOTICES-ECAS/2022-121571.

Επίσης της υπ. αριθ. 14/2021 Μελέτης, τεύχη στα οποία καθορίζονται οι τεχνικές προδιαγραφές και οι όροι της προμήθειας.

Η σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς, βάσει **της βέλτιστης σχέση ποιότητας – τιμής**.

Η διαδικασία δημοπράτησης θα διενεργηθεί με χρήση του Εθνικού Συστήματος Ηλεκτρονικών Δημόσιων Συμβάσεων (ΕΣΗΔΗΣ) Προμήθειες και Υπηρεσίες του ΟΠΣ ΕΣΗΔΗΣ (Διαδικτυακή Πύλη [www.promitheus.gov.gr](http://www.promitheus.gov.gr)), με Αρ. Συστήματος ΕΣΗΔΗΣ: 159434, 159436, 159438, 157444, 157447 και η καταληκτική ημερομηνία ηλεκτρονικής υποβολής των προσφορών είναι η 09/09/2022 και ώρα 14:00 μ.μ.

Η ηλεκτρονική αποσφράγιση των προσφορών θα γίνει την 16/09/2022 και ώρα 15:00 μ.μ.

Οι υποψήφιοι ανάδοχοι θα υποβάλλουν προσφορά στην Ελληνική γλώσσα.Προσφορές υποβάλλονται για μία, ή περισσότερες ή για όλες της ΟΜΑΔΕΣ /ΤΜΗΜΑΤΑ των υπό προμήθεια ειδών στο σύνολο της ποσότητας όμως αυτών. Εναλλακτικές προσφορές δεν επιτρέπονται. Τα κριτήρια ποιοτικής επιλογής ορίζονται στις παραγράφους 2.2.4 έως 2.2.8 της διακήρυξης.

Οι ενδιαφερόμενοι έχουν την δυνατότητα να υποβάλλουν προσφορά για το σύνολο των υπό προμήθεια ειδών. Οι προσφορές ισχύουν και δεσμεύουν τους οικονομικούς φορείς για διάστημα **δέκα (10)μηνών** από την επόμενη της καταληκτικής ημερομηνίας υποβολής προσφορών. Αντιπροσφορές δεν γίνονται δεκτές.

Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής υπολογιζόμενη σε ποσοστό 2% επί της εκτιμώμενης αξίας εκτός ΦΠΑ για κάθε Τμήμα.

Η διάρκεια της σύμβασης για το κάθε τμήμα ορίζεται στην αρ 14/27-04-2021 Μελέτη από την υπογραφή της και την ανάρτησή της στο ΚΗΜΔΗΣ. Παρέχεται η δυνατότητα παράτασης της σύμβασης για κάθε ΤΜΗΜΑ για διάστημα τεσσάρων (4) μηνών

Τα έγγραφα της σύμβασης είναι διαθέσιμα για ελεύθερη, πλήρη, άμεση & δωρεάν ηλεκτρονική πρόσβαση μέσω της διαδικτυακής πύλης ([www.promitheus.gov.gr](http://www.promitheus.gov.gr)) του ΟΠΣ ΕΣΗΔΗΣ. Κάθε είδους επικοινωνία και ανταλλαγή πληροφοριών πραγματοποιείται μέσω του ΕΣΗΔΗΣ. Περαιτέρω πληροφορίες είναι διαθέσιμες στην ιστοσελίδα της Αναθέτουσας Αρχής [www.haidari.gr](http://www.haidari.gr).

Όλα τα σχετικά των τευχών του διαγωνισμού βρίσκονται στα γραφεία του Δήμου Χαϊδαρίου όπου οι ενδιαφερόμενοι μπορούν τις εργάσιμες ημέρες και ώρες να λαμβάνουν γνώση (Τμήμα Προμηθειών, Στρ. Καραϊσκάκη 138 & Επαύλεως, Τ.Κ. 12461, 2ος όροφος, τηλ. 2132047330 -317)

Το πλήρες σώμα της Διακήρυξης του διαγωνισμού θα αναρτηθεί σε ηλεκτρονική μορφή (.pdf) στην διαδικτυακή πύλη [www.promitheus.gov.gr](http://www.promitheus.gov.gr/) του ΕΣΗΔΗΣ και του ΚΗΜΔΗΣ. Επίσης θα παρέχεται ελεύθερη, άμεση και πλήρης πρόσβαση στη Συγγραφή Υποχρεώσεων και τα λοιπά τεύχη του παρόντος διαγωνισμού στην ιστοσελίδα του Δήμου Χαϊδαρίου [www.haidari.gr.](http://www.haidari.gr/)

**Ο ΔΗΜΑΡΧΟΣ**

**ΕΥΑΓΓΕΛΟΣ ΝΤΗΝΙΑΚΟΣ**